Wian du Preez - Wikipedia
Wian Hunter du Preez
30 Oktober 1982 (1982-10-30) (37 jaar oud)
2014–2015 Munster (leen)
2009 Suid-Afrika 1 (0)
Wian du Preez (gebore 30 Oktober 1982, Bloemfontein) is ’n oud-Springbokrugbyspeler.
1 Klub-/provinsiale loopbaan
2 Internasionale loopbaan
Klub-/provinsiale loopbaan[wysig | wysig bron]
Du Preez het die Vrystaat in 2002 in die o/21-Curriebekerkopmetisie verteenwoordig. Hy het van 2003 tot 2010 in 74 wedstryde vir die Vrystaat uitgedraf. In 2009 is hy as leenspeler na Munster in Ierland om die beseerde Marcus Horan te vervang. In die kort tyd wat hy daar was het hy die afrigters beïndruk en in Mei 2010 is aangekondig dat Du Preez na Munster sou terugkeer nadat hy ’n kontrak geteken het om vir twee jaar vir die klub te speel. Hy was ’n integrale deel van die span sedert sy terugkeer in 2010. Op 14 Januarie 2012 het hy sy eerste drie vir Munster gedruk in die vyfde ronde van die Heinekenbeker in Munster se wedstryd teen Castres Olympique.
In Februarie 2012 het Du Preez sy kontrak by Munster met ’n jaar verleng. Du Preez was twee keer saam met Munster aan die ontvangkant van die Magnersliga.
Op 14 Mei 2013 is aangekondig dat Du Preez Munster sou verlaat om na Suid-Afrika terug te keer. Op 13 Oktober 2013 het Du Preez ’n kontrak met Lyon onderteken voor die aanvang van die 2014–2015 Top 14-seisoen.
In 2009 is Du Preez ingesluit by die Opkomende Springbokke wat teen die Britse en Ierse Leeus gespeel het. Hy is ook in 2009 by die Springbokgroep ingesluit vir hul toets teen Italië in November. Du Preez het net een toets vir die Springbokke gespeel.
In Mei 2016 het Du Preez sy uittrede uit rugby aangekondig en laat blyk dat hy hom as rugbyafrigter wil bekwaam.
↑ Ray, Craig (10 November 2009). "Du Preez gaan Munster help" (in Engels). rugbyworld.com. Geargiveer vanaf die oorspronklike op 14 Desember 2009. Besoek op 10 November 2009.
↑ "Du Preez keer terug na Munster". munsterrugby.ie (in Engels). 25 Mei 2010. Geargiveer vanaf die oorspronklike op 3 Maart 2016.
↑ "Kontraknuus". munsterrugby.ie (in Engels). 16 Maart 2012. Geargiveer vanaf die oorspronklike op 3 Oktober 2018. Besoek op 16 Maart 2012.
↑ 4,0 4,1 Kock, Owen (31 Mei 2016). "Wian du Preez hang stewels op; wil afrig" (html). Netwerk24. Geargiveer vanaf die oorspronklike op 3 Oktober 2018. Besoek op 31 Mei 2016.
↑ "Besering dwing Howlett in aftrede". munsterrugby.ie (in Engels). 14 Mei 2013. Geargiveer vanaf die oorspronklike op 4 Maart 2016. Besoek op 14 Mei 2013.
↑ "Lyon kry Springbokstut Wian du Preez" (in Frans). LOU Rugby.fr. 13 Oktober 2013. Geargiveer vanaf die oorspronklike op 3 Oktober 2018. Besoek op 17 Januarie 2016.
Wian du Preez by SARugby.co.za
Ontsluit van "https://af.wikipedia.org/w/index.php?title=Wian_du_Preez&oldid=2217806"
Die bladsy is laas op 25 Junie 2020 om 18:34 bygewerk.